Gwibdaith Amser a Hwyl Hanesyddol – ar gael yn Amgueddfa Hanes Natur Brambell – Ysgol Gwyddorau Naturiol, Prifysgol Bangor
Gwibdaith Amser a Hwyl Hanesyddol – ar gael yn Amgueddfa Hanes Natur Brambell
Os ydych chi'n chwilio am dipyn o deithio amser ac antur hanesyddol, mae Amgueddfa Hanes Natur Brambell, Prifysgol Bangor yn ei ddarparu Hanner Tymor Hydref hwn, (26 Hydref a 3 Tachwedd) fel rhan o Ŵyl Amgueddfeydd Cymru.
Bydd Amgueddfa Hanes Natur Brambell, Prifysgol Bangor ar agor Dydd Sadwrn, 2 o Dachwedd 11-1 fel rhan o'r Ŵyl. Dyma gyfle i ymweld a'r Amgueddfa sydd ddim ar agor i'r cyhoedd fel arfer, er mwyn dysgu mwy am y sbesimenau sydd i'w gweld yno. Bydd cyfle i ofyn cwestiynau i'r gwirfoddolwyr fydd ar gael, a bydd yna hefyd cornel gweithgareddau i blant o bob oedran.
Dros hanner tymor mis Hydref, ledled Cymru bydd ein hamgueddfeydd yn byrlymu a gweithgaredd o ymweliad Dippy 'r Dinosor ag Amgueddfa Genedlaethol Cymru yng Nghaerdydd a Diwrnod y Ddraig yn Amgueddfa Rhaeadr i anturiaethau fflachlamp mewn amgueddfeydd gyda'r nos, cyfle i roi cynnig ar fwmeiddio yng Nghanolfan yr Aifft yn Abertawe, teithiwch amser yn ôl i'r Ail Ryfel Byd yn Amgueddfa Gatrodol y Cymry Brenhinol, Caernarfon, dathliad o bopeth Japaneaidd yn Amgueddfa Pont-y-pŵl, cyfle i ail-greu chwedl Henwen yn Oriel Môn, archwiliad o'r lleuad a gwibdaith wyddonol yn yr Amgueddfa'r Glannau, Abertawe a'r cyfle i gael cipolwg ar gasgliad Hanes Naturiol Bramwell Prifysgol Bangor. Os nad oedd hynny'n ddigon, mae yna hefyd cyfle i wneud llusernau a gorymdaith i goffáu'r tân ym Melin Cambrian, 100 mlynedd yn ôl, archwiliad o anatomeg Amgueddfa Cwm Cynon, rhith-realiti yn Big Pit, hwyl Ganol Oesol, helfa am Wali yn Amgueddfa Caerdydd, celf i fabanod yn Oriel Glynn Vivian a llu o grefftau a halibalŵ Calan Gaeaf i'r teulu cyfan mewn amgueddfeydd ac orielau ledled Cymru.
Ac nid ar gyfer plant a theuluoedd yn unig y mae gweithgaredd yr Ŵyl. Bydd sgyrsiau, dosbarthiadau celf i oedolion, cyfle i archwilio casgliad tecstilau Erddig, sesiynau hel atgofion o ddiwydiant gweithgynhyrchu'r Drenewydd, darlithoedd ac ymweliadau y tu ôl i'r llenni a cyfleoedd i agosáu at arteffactau a chasgliadau gwerthfawr y Genedl. A'r newyddion gwych yw bod llawer o ddigwyddiadau'r Ŵyl yn hollol AM DDIM!